Kui silmas pidada majandustegevuse ühte peaeesmärkidest - majandustulemi jõudmist residendist (Eesti püsielanik) tarbijani, selle jaotumist isikute lõikes - siis kõige tõesema tulemuse annab mediaankeskmise palga ostujõud, sissetulekute jaotus tuludetsiilide järgi ja tegelik tööhõive määr ühiskonnas. Aga kui soovida pilti rikkuse tootmise kogumahust, mis residentideni jõuab, siis ESA ja MTA (Maksu-ja Tolliamet) avalikku teavet silmas pidades annab täpseima  tulemuse lõpptarbimiskulutuste suurus. Lõpptarbimine näitab, mis tegelikkuses jõuab rahvusliku majanduse kaudu residentideni.